Държавен вестник, бр. 86, 2025 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  86
преподаваните учебни предмети. Те трябва да бъдат обзаведени с учебни маси и столове, учебна 
дъска, екран за прожектиране и мултимедийна техника за визуализация на учебното съдържание. 
Необходимо е да бъдат осигурени и съвременни дидактически средства, включително 
онагледяващи табла, учебни видеофилми и специализирани програмни продукти, подпомагащи 
разбирането на изучаваните теми. В кабинета следва да бъде налична библиотека със 
специализирана техническа литература в печатен и/или електронен формат. При наличие на 
компютърна зала тя трябва да включва индивидуални компютърни работни места, оборудвани с 
подходящ хардуер и софтуер, необходими за изучаваните дисциплини, с осигурен достъп до 
интернет и мултимедиен проектор. На компютрите следва да бъдат инсталирани софтуерни 
продукти, използвани в обучението – за моделиране, симулации, разработка на програмен код, 
инженерна графика и визуализация. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебната база за практическо обучение по професия „Кино-, аудио- и видеосистеми“ трябва 
да включва специализирани кабинети, в които обучаемите да придобиват умения за инсталиране, 
настройка, поддръжка и диагностика на съвременни аудио- и видеосистеми. Базата следва да 
бъде оборудвана с индивидуални или групови работни места, отговарящи на нормативните 
изисквания за безопасност и ергономия, като всяко работно място разполага с персонален 
компютър с достъп до интернет. Необходимо е наличието на аудио- и видеокомпоненти – 
усилватели, миксери, интерфейси, високоговорители, микрофони, дисплеи, проектори, камери, 
захранващи модули, контролери и др., както и кабели, съединители и тестова апаратура. 
Кабинетът трябва да предоставя възможности за сглобяване, свързване и конфигуриране на 
аудио-визуални системи в симулирани или реални условия. Необходимо е да бъдат осигурени 
цифрови и аналогови тестери, мултиметри, генератори на сигнал, осцилоскопи, както и 
устройства за калибриране и контрол на системни параметри. Следва да има софтуерни 
платформи за конфигуриране и управление на системи – редактори за аудио и видео, програми 
за смесване, обработка и стрийминг, както и симулатори за конфигурации и дистанционно 
управление на устройства. 
Работното пространство трябва да позволява провеждане на монтажни, измервателни, 
конфигурационни и сервизни дейности. Следва да бъдат налични техническа документация, 
схеми, ръководства, каталози и нормативни актове в печатен и/или електронен формат. 
Осигуряват се и условия за симулация на процеси по инсталиране и пуск на системи в различна 
среда – сцена, студио, обществено пространство. 
Учебната база трябва да осигурява условия за работа в съответствие със стандартите за 
електробезопасност, противопожарна защита и здравословни и безопасни условия на труд, като 
са налични лични предпазни средства, локална вентилация, аварийно осветление и инструкции 
за безопасна работа с оборудването. 
 
6. 
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионални направления „Електротехника, електроника и автоматика“ и „Комуникационна 
и компютърна техника“ от областта на висше образование „Технически науки“ и от 
професионално направление „Информатика и компютърни науки“ от областта на образование 
„Природни науки, математика и информатика“ от Класификатора на областите на висше